CELEX: 32009D0375
Language: da
Date: 2009-05-08 00:00:00
Title: 2009/375/EF: Kommissionens afgørelse af 8. maj 2009 om finansiering af arbejdsprogrammet for 2009 vedrørende uddannelsesværktøjer inden for fødevaresikkerhed, dyresundhed, dyrevelfærd og plantesundhed

9.5.2009   
            
            
               DA
            
            
               Den Europæiske Unions Tidende
            
            
               L 116/54
            
         
      KOMMISSIONENS AFGØRELSE
   
   af 8. maj 2009
   om finansiering af arbejdsprogrammet for 2009 vedrørende uddannelsesværktøjer inden for fødevaresikkerhed, dyresundhed, dyrevelfærd og plantesundhed
   (2009/375/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1), særlig artikel 75,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2), særlig artikel 90,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (3), særlig artikel 2, stk. 1, litra i),
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (4), særlig artikel 51 og artikel 66, stk. 1, litra b) og c),
   under henvisning til Kommissionens afgørelse 2004/858/EF af 15. december 2004 om oprettelse af et forvaltningsorgan benævnt »Forvaltningsorganet for Folkesundhedsprogrammet« til forvaltning af Fællesskabets indsats inden for folkesundhed i medfør af Rådets forordning (EF) nr. 58/2003 (5), særlig artikel 6,
   under henvisning til Kommissionens afgørelse K(2008) 4943 af 9. september 2008, hvorved Forvaltningsorganet for Sundhed og Forbrugere gives beføjelse til at udføre opgaver i forbindelse med gennemførelsen af folkesundhedsprogrammet 2003-2008, indført ved afgørelse nr. 1786/2002/EF, folkesundhedsprogrammet 2008-2013, indført ved afgørelse nr. 1350/2007/EF, forbrugerprogrammet 2007-2013, indført ved afgørelse nr. 1926/2006/EF, og de uddannelsesforanstaltninger vedrørende fødevaresikkerhed, der er omfattet af forordning (EF) nr. 882/2004 og direktiv 2000/29/EF, og
   ud fra følgende betragtninger:
   
               (1)
            
            
               I henhold til artikel 75 i forordning (EF, Euratom) nr. 1605/2002 og artikel 90 i forordning (EF, Euratom) nr. 2342/2002 skal der forud for indgåelsen af en udgiftsforpligtelse foreligge en finansieringsafgørelse, som fastslår de vigtigste elementer i en foranstaltning, der medfører en udgift, der afholdes over budgettet.
            
         
               (2)
            
            
               En række retsakter om fødevaresikkerhed, dyresundhed, dyrevelfærd og plantesundhed indeholder bestemmelser om forskellige tiltag vedrørende uddannelsesværktøjer. Disse tiltag skal finansieres over Fællesskabets budget. Finansieringen af tiltagene bør være genstand for en enkelt afgørelse.
            
         
               (3)
            
            
               I henhold til artikel 4 og 6 i afgørelse 2004/858/EF skal Forvaltningsorganet for Sundhed og Forbrugere udføre aktiviteter til gennemførelse af de uddannelsesforanstaltninger vedrørende fødevaresikkerhed, der er omfattet af forordning (EF) nr. 882/2004 og direktiv 2000/29/EF, og bør modtage de nødvendige bevillinger til dette formål —
            
         TRUFFET FØLGENDE AFGØRELSE:
   Artikel 1
   Det i bilaget indeholdte arbejdsprogram, der vedrører finansiering i 2009 af tiltag vedrørende uddannelsesværktøjer inden for fødevaresikkerhed, dyresundhed, dyrevelfærd og plantesundhed, vedtages.
   Generaldirektøren for Generaldirektoratet for Sundhed og Forbrugere er ansvarlig for dets offentliggørelse og gennemførelse.
   Inden for det vejledende maksimale budget for hvert enkelt tiltag anses kumulerede ændringer, der ikke overstiger 20 %, ikke for væsentlige, forudsat at de ikke i betydelig grad påvirker arbejdsprogrammets karakter og målsætninger. Den anvisningsberettigede som omhandlet i artikel 59 i finansforordningen kan vedtage sådanne ændringer i overensstemmelse med principperne for forsvarlig økonomisk forvaltning.
   Artikel 2
   Driftstilskuddet på budgetpost 17 01 04 31 udbetales til Forvaltningsorganet for Sundhed og Forbrugere.
   Artikel 3
   De bevillinger, der er omfattet af arbejdsprogrammet i bilaget, kan anvendes til at betale morarenter, jf. artikel 83 i forordning (EF, Euratom) nr. 1605/2002.
   
      Udfærdiget i Bruxelles, den 8. maj 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 248 af 16.9.2002, s. 1.
   
      (2)  EFT L 357 af 31.12.2002, s. 1.
   
      (3)  EFT L 169 af 10.7.2000, s. 1.
   
      (4)  EUT L 165 af 30.4.2004, s. 1. Berigtiget ved EUT L 191 af 28.5.2004, s. 1.
   
      (5)  EUT L 369 af 16.12.2004, s. 73.
   
      BILAG
      
         Arbejdsprogram for 2009 vedrørende uddannelsesværktøjer inden for fødevaresikkerhed, dyresundhed, dyrevelfærd og plantesundhed
      
      UDDANNELSE
      1.   Budgetpost 17 04 07 01 og 17 04 04 01
      Retsgrundlag:
      
                  —
               
               
                  forordning (EF) nr. 882/2004, artikel 51 og artikel 66, stk. 1, litra b)
               
            
                  —
               
               
                  direktiv 2000/29/EF, særlig artikel 2, stk. 1, litra i).
               
            De tiltag, der skal finansieres over dette budget, har til formål at udarbejde, tilrettelægge og gennemføre kurser og workshopper eller seminarer i Fællesskabet og tredjelande for at sikre, at det personale, der foretager den offentlige kontrol, er behørigt uddannet. Ved disse kurser og seminarer skal regeringsembedsmænd, nationale myndigheder og eksperter i laboratorieundersøgelser orienteres om og undervises i Fællesskabets foderstof-, fødevare- og plantesundhedslovgivning og de kontrolkrav, der skal opfyldes, for at foder og fødevarer samt planter og planteprodukter kan få adgang til Fællesskabets markeder.
      Kommissionen bidrager til uddannelsen af embedsmænd i medlemsstaterne ved at supplere den nationale uddannelse med undervisning på områder, som er relevante set fra Fællesskabets synsvinkel.
      I 2009 vedrører uddannelsestiltagene følgende emner:
      
                  —
               
               
                  kontrolprocedurer for foder og fødevarer baseret på HACCP-principperne (risikoanalyse og kritiske kontrolpunkter), revisionsmetoder til kontrol af gennemførelsen af HACCP-systemer
               
            
                  —
               
               
                  forebyggelse og kontrol på dyresundhedsområdet
               
            
                  —
               
               
                  fødevarehygiejne og -kontrol: fisk, kød og mejeriprodukter
               
            
                  —
               
               
                  forebyggelse, bekæmpelse og udryddelse af transmissible spongiforme encephalopatier
               
            
                  —
               
               
                  plantesundhedskontrol
               
            
                  —
               
               
                  materialer bestemt til kontakt med fødevarer
               
            
                  —
               
               
                  GMO-analyse
               
            
                  —
               
               
                  EU's fødevarebestemmelser og krav i forbindelse med fødevareimport
               
            
                  —
               
               
                  diagnosticering og bekæmpelse af højpatogen aviær influenza
               
            
                  —
               
               
                  andre emner vedrørende dyresundhed og -velfærd, plantesundhed og fødevaresikkerhed, samarbejde med andre internationale organisationer om uddannelse inden for fødevaresikkerhed.
                  (12 300 000 EUR)
               
            Finansiering ved offentlige udbud.
      Det samlede budget til udbud i løbet af året beløber sig til 12 300 000 EUR.
      Der vil blive indgået en eller flere specifikke tjenesteydelseskontrakter for hvert enkelt af de ovennævnte tekniske emner. Man regner med at indgå omkring 14 tjenesteydelseskontrakter. Eksterne kontrahenter deltager fortrinsvis i de organisatoriske og logistiske aspekter af uddannelsesaktiviteterne.
      Målet er at igangsætte udbudsproceduren så hurtigt som muligt (sandsynligvis mellem marts og juni), så kontrakterne kan indgås i løbet af 2009.
      Af de budgetterede 12 300 000 EUR vil 12 000 000 EUR (finansiering af fødevaresikkerhedsforanstaltninger i henhold til forordning (EF) nr. 882/2004 og direktiv 2000/29/EF) blive forvaltet og gennemført af forvaltningsorganet (Kommissionens afgørelse 2008/544/EF (1)). De resterende 300 000 EUR vil blive anvendt af Kommissionen til GMO-programmet.
      2.   Budgetpost 17 01 04 05
      Retsgrundlag:
      
                  —
               
               
                  forordning (EF) nr. 882/2004, artikel 66, stk. 1, litra c).
               
            De tiltag, der skal finansieres over dette budget, har til formål at igangsætte:
      
                  —
               
               
                  et e-learning-pilotprojekt vedrørende specifikke uddannelsesprogrammer, så programmet »Bedre uddannelse — større fødevaresikkerhed« kan nå ud til flere blandt det personale, der foretager den offentlige kontrol, både i EU-medlemsstater og tredjelande
               
            
                  —
               
               
                  en undersøgelse med henblik på at afdække og fastlægge bedste praksis for aktiviteter under programmet »Bedre uddannelse — større fødevaresikkerhed« for bedre at fremme »undervis underviseren«-princippet ved at udpege undervisningsværktøjer, der kan tilpasses særlige behov.
               
            Endelig skal der af hensyn til tilrettelæggelsen af uddannelsesprogrammerne afsættes finansielle midler til it-udstyr og -værktøjer samt til pr-, oplysnings- og kommunikationsmateriale.
      (370 000 EUR)
      Finansiering: eksisterende rammekontrakter og/eller offentlige udbud.
      Man regner med at indgå omkring 4 tjenesteydelseskontrakter.
      Vejledende tidsramme for indgåelsen af kontrakterne: marts-juli.
      3.   Budgetpost 17 01 04 31
      Retsgrundlag:
      
                  —
               
               
                  afgørelse 2004/858/EF , særlig artikel 6.
               
            Over dette budget finansieres det tilskud til organets driftsomkostninger i 2009, der vedrører programmerne under udgiftsområde 2 i de finansielle overslag. Over budgetpost 17 01 04 31 finansieres tilskuddet til organets driftsomkostninger i 2009 til den del, der vedrører programmet »Bedre uddannelse — større fødevaresikkerhed«. I henhold til artikel 12, stk. 3, i Rådets forordning (EF) nr. 58/2003 (2) skal driftstilskuddet fradrages bevillingerne til de fællesskabsprogrammer, organet forvalter. Der er i budgettet for 2009 oprettet to særskilte budgetposter for det tilskud, der skal betales til Forvaltningsorganet for Sundhed og Forbrugere, én post for programmer under udgiftsområde 2 og én for programmer under udgiftsområde 3b i de finansielle overslag.
      (1 100 000 EUR)
      Sammendrag
      
                  Nr.
               
               
                  Betegnelse
               
               
                  Budgetpost
               
               
                  Retsgrundlag
               
               
                  Beløb
                  i EUR
               
            
                  1
               
               
                  Uddannelse: eksterne kontrakter vedrørende gennemførelsen af uddannelsesprogrammet
               
               
                  17 04 07 01
               
               
                  Forordning (EF) nr. 882/2004
               
               
                  11 300 000
               
            
                  17 04 04 01
               
               
                  Direktiv 2000/29/EF
               
               
                  1 000 000
               
            
                  2
               
               
                  Uddannelse: årsrapport, e-learning-pilotprojekt, bedste praksis, it-udstyr og -værktøjer, pr-, oplysnings- og kommunikationsmateriale
               
               
                  17 01 04 05
               
               
                  Forordning (EF) nr. 882/2004
               
               
                  370 000
               
            
                  3
               
               
                  Driftstilskud
               
               
                  17 01 04 31
               
               
                  Afgørelse 2008/544/EF
               
               
                  1 100 000
               
            
                  I alt
               
               
                   
               
               
                   
               
               
                  13 770 000
               
            
         (1)  EUT L 173 af 3.7.2008, s. 27.
      
         (2)  EUT L 11 af 16.1.2003, s. 1.